
Nr. 21745/30.10.2023
REFERAT DE APROBARE
pentru PHCL nr. 96/2023 – proiect de hotărâre privind modificarea Hotărârii Consiliului Local Cornetu, județul Ilfov nr. 51/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Trandafirilor şi str. Taberei, 
comuna Cornetu, judeţul Ilfov"

Consiliul Local al comunei Cornetu, județul Ilfov și-a propus realizarea obiectivului de investiții "Amenajare bretea de legătură între str. Trandafirilor şi str. Taberei, comuna Cornetu, judeţul Ilfov", a cărui documentație tehnico-economică faza SF și indicatorii tehnico-economici au fost aprobați, potrivit dispozitiilor legale, prin Hotărârea Consiliului Local Cornetu, județul Ilfov nr. 99 din 28.12.2022.

Ulterior, aceată hotărâre a Consiliului Local a fost modificată prin Hotărârea Consiliului Local nr. 77 din 25.09.2023.
De asemenea, a fost aprobată Hotărârea Consiliului Local Cornetu, județul Ilfov nr. 51/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Trandafirilor şi str. Taberei, comuna Cornetu, judeţul Ilfov". 
Însă, ca urmare a modificărilor ce rezultă din Hotărârea Consiliului Local Cornetu, județul Ilfov nr. 77 din 25.09.2023, hotărârea de aprobare a declansării procedurii de expropriere se impune a fi modificată.

La baza inițierii proiectului hotărârii de modificare se află Procesul-verbal de recepţie nr. 3967 din 27.10.2023 emis de către Oficiul de Cadastru şi Publicitate Imobiliară Ilfov (lucrarea fiind declarată ADMISĂ), înregistrat la Primăria comunei Cornetu, județul Ilfov sub nr. 21726/27.10.2023.

În consecință, prin proiectul de hotărâre inițiat se au în vedere următoarele:

- înlocuirea Anexei nr. 1 a Hotărârii Consiliului Local Cornetu, județul Ilfov nr. 51/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Trandafirilor şi str. Taberei, comuna Cornetu, judeţul Ilfov" cu o nouă anexă, care să corespundă documentației admise de OCPI Ilfov;

- înlocuirea Anexei 2 la aceeași hotărâre cu o nouă anexă, actualizată – atât din punct de vedere al persoanelor expropriate, cât și al suprafețelor;

- diminuarea valorii totale prevăzute în Hotărârea Consiliului Local Cornetu, județul Ilfov nr. 51/2023, în conformitate cu noile Anexe nr. 1 și nr. 2.

Față de argumentele anterior expuse, supun atenției Consiliului Local al comunei Cornetu, județul Ilfov prezentul proiect, spe analiză și aprobare. 

